אשל חב"ד

אשל חב"ד (לשעבר אשל ירושלים) היא עמותה ישראלית שנוסדה על ידי ארגון "כולל חב"ד" בשנת 1983. הארגון עוסק בפעולות רווחה ופרויקטים בפריסה ארצית, בשיתוף פעולה עם משרד הרווחה, גופי רווחה, עמותות וארגונים אחרים מהמגזר השלישי. המחזור השנתי של הארגון הוא כ-90 מיליון שקל, מתוכם כ-25 מיליון ממומנים על ידי המדינה ורשויות מקומיות. הפעילות של כולל חב"ד כוללת את החטיבה הסוציאלית "אשל", חטיבה חינוכית בשם "חסד מנחם מנדל" למניעת נשירת תלמידים, מפעל קליטה לעולים, מרפאות רפואיות נייחות וניידות, מרכז רפואי-שיקומי לנכים סיעודיים וחולי טרשת נפוצה, ואת רשת "מעונות חיה" המפעילה מעונות יום ב-9 סניפים. ערך מורחב – המיזם הלאומי לביטחון תזונתי 'המיזם הלאומי לביטחון תזונתי' החל כפיילוט והמשיך כמיזם לאומי בשיתוף משרד הרווחה, פועל ב-239 רשויות מקומיות ומעניק סיוע לכ-26,000 משפחות, הנמצאות בתת-ביטחון תזונתי. הסיוע ניתן למשפחות שעומדות בקריטריונים שנקבעו על ידי משרד הרווחה והרשות לביטחון תזונתי וממצות את כושר ההשתכרות שלהן. הסיוע כולל כרטיס נטען, המאפשר בכל חודש רכישה ב-250 ש"ח ברשתות מזון, למעט מוצרי מותרות, אלכוהול וסיגריות, וסלי פירות וירקות ומוצרי מזון יבשים בשווי כולל של 250 ש"ח, הנשלחים לבתי המשפחות. בנוסף, המשפחות משתתפות בתוכניות להתנהלות כלכלית נכונה ומקבלות כלים נוספים, שתפקידם לסייע למשפחה לצאת ממעגל העוני. הסיוע ניתן בשיתוף משרד הרווחה, לקט ישראל, הרשויות המקומיות ותרומות, ומתבצע דרך הרשויות המקומיות. העמותה מפעילה 22 חדרי אוכל המגישים ארוחה חמה בכל ימות השנה, כולל שבתות וחגים. חדרי האוכל פזורים בערים: אשדוד, אשקלון, באר שבע, בית שמש, דימונה, חולון, ירוחם, ירושלים, לוד, ערד, רמלה וצפת. בנוסף, מוקדי "אשל" מפעילים מרכזי-יום, מסגרות חברתיות המיועדות לאוכלוסיית קשישים וגמלאים-עולים. "אשל עד הבית" הוא מיזם המספק מזון לאנשים בודדים, ללא משפחה וללא יכולת לצאת לבתי תמחוי. הפעילות נעשית בשיתוף פעולה עם רשויות הרווחה העירוניות שמאתרות את הזקוקים לסיוע. הארגון מספק להם ארוחה מבושלת ארוזה לביתם באופן יום-יומי. סלי המזון מכילים מוצרים המספקים את הצרכים התזונתיים של המשפחה לחודש ימים. תפריט הסלים נקבע על ידי תזונאי המוודא שאיכות ומגוון המצרכים מספקים. הסלים ניתנים למשפחות שהוכרו על ידי הרשות המקומית כזקוקים לסיוע. כ-20% מעלות הסלים ממומנת על ידי הרשויות המקומיות. הסלים מגיעים לבית הנתמכים, ללא צורך בעמידה בתורים, וזאת כדי לשמור על כבודם. מרכז המתנדבים נמצא בשכונת תלפיות בירושלים, ומשתרע על שטח של כ-600 מ"ר. הפעילות במרכז אורכת כ-90 דקות, וכוללת צפייה של המתנדבים בסרט קצר העוסק בנתינה ובמצוות צדקה. לאחר מכן המשתתפים מסייעים לאריזה של מוצרים עבור משפחות נזקקות. התוצרת נשלחת אל בית אריזה, ומשם סלי המזון נשלחים למשפחות הנזקקות. במהלך משבר הקורונה, יזם גיא לרר מגיש תוכנית "הצינור" בערוץ 13 את גיוס ההמונים "תעבירו את זה הלאה", כמחאה על חלוקת המענקים על ידי ממשלת ישראל. בקמפיין נאספו כ-18.5 מיליון ש"ח, אשר חולקו באמצעות כרטיסים נטענים על ידי אשל חב"ד לנפגעי משבר הקורונה למי שעמדו בקריטריונים אשר הציבה הוועדה שנבחרה לפקח על חלוקת הכסף. בחודש פברואר 2022, הובילה אשל חב"ד עם "הצינור" את "מחאת הפסטה" וסיפקה את מארזי המחאה - המכיל מוצרים מתחרים לאלה של "אסם" במחירים נמוכים בהרבה, ואלפי סלים כאלה נרכשו על ידי הצופים במבצע בזק. המארז הייחודי נארז במרכז הלוגיסטי של אשל חב"ד בבאר טוביה. אתר האינטרנט הרשמי של אשל חב"ד אשל חב"ד, באתר "גיידסטאר ישראל" רן מלמד, אם כבר המדינה לוקחת אחריות אז עד הסוף, באתר ynet, 31 באוגוסט 2021 יונית מוזס ושי אילן, תלושי המזון יוצאים לדרך: "לא יהיו אוכלוסיות שייפלו בין הכיסאות", באתר שיחה מקומית, ‏3 בינואר 2021 אלי מנדלבאום, "פתאום הרגשתי שלמישהו אכפת ממני", באתר ynet, 28 באוקטובר 2020 שחר אילן, 11 אלף משפחות נתמכות טרם קיבלו את תלושי המזון, באתר כלכליסט, 20 בפברואר 2020 לי ירון, החל מהחודש: אלפי משפחות במצוקה כלכלית יקבלו 500 שקל מדי חודש לרכישת מזון, באתר הארץ, 13 בפברואר 2017 לי ירון, הפרויקט של שר הרווחה לחלוקת תלושי מזון לנזקקים - במימון חב"ד, באתר הארץ, 22 ביוני 2017 מיזם לאומי משותף של משרד הרווחה, אשל ירושלים-חב"ד ולקט ישראל יוצא לדרך, באתר לקט ישראל, ‏4 בפברואר 2017 אשל חב"ד (ע"ר) | גיידסטאר - אתר העמותות של ישראל | משרד המשפטים, באתר www.guidestar.org.il ערוץ 7: מ-46 ל-239 רשויות: משרד הרווחה מרחיב את מיזם הביטחון התזונתי ערוץ 7: מחאת יוקר המחיה בתל אביב: "אנחנו רוצים לקנות כמו החרדים"